15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 15236 της 29 Νοεμ./13 Δεκ. 1966 (ΦΕΚ Β' 749) Περί καθορισμού των της εκδόσεως και υποβολής στοιχείων εις τον Οικονομικόν Έφορον και καταβολής της οφειλομένης εισφοράς υπέρ Ο.Γ.Α. κλπ., της εισφοράς δακοκτονίας και του χαρτοσήμου επί των συμβάσεων, περί ων το άρθρ. 10 του Ν.Δ. 4486/1965, ως αντικατεστάθη δια της παρ. 1 του άρθρ. 4 του Ν.Δ. 4575/1966. Έχοντες υπ' όψει τας διατάξεις: α)της παρ. 3 του άρθρ. 4 του Ν.Δ. 4575/1966 "περί καταργήσεως της αμέσου ασφαλιστικής εισφοράς των αγροτών και τροποποιήσεως και συμπληρώσεως του Νόμ. 4169/1961 και άλλων τινών διατάξεων" και β)των άρθρ. 39, 42 και 57 του Κώδικος Φορολογικών Στοιχείων, αποφασίζομεν: Ορίζομεν ως ακολούθως τα της εκδόσεως και υποβολής στοιχείων εις τον Οικονομικόν Έφορον και καταβολής της οφειλομένης εισφοράς υπέρ του Ο.Γ.Α.Δήμων και Κοινοτήτων, της εισφοράς δακοκτονίας και του χαρτοσήμου επί συμβάσεων καθ' ας συμφωνείται, όπως ο παραλαμβάνων ελαιόλαδον ή άλλα γεωργικά προϊόντα καταβάλη την αξίαν των εις τον παραδόσαντα ταύτα πωλητήν επί τη βάσει της ορισθησομένης τιμής αυτών κατά τον χρόνον της δηλώσεως του πωλητού. Ο παραλαμβάνων το ελαιόλαδον ή έτερα γεωργικά προϊόντα επιτηδευματίας υποχρεούται: α)Κατά την παραλαβήν του γεωργικού προϊόντος, να εκδώση ηριθμημένην και θεωρημένην, ατελώς, υπό του Οικονομικού Εφόρου τριπλότυπον απόδειξιν παραλαβής, περιέχουσαν το ονοματεπώνυμον ή την επωνυμίαν και την επαγγελματικήν του διεύθυνσιν, το ονοματεπώνυμον και την διεύθυνσιν του παραδόσαντος το προϊόν, το είδος, την ποιότητα και την ποσότητα του παραδοθέντος προϊόντος και την ημερομηνίαν της παραδόσεως. Τα δύο αντίτυπα της αποδείξεως ταύτης παραδίδονται εις τον παραδόσαντα το γεωργικόν προϊόν και το τρίτον παραμένει εις το στέλεχος. β)Κατά τον διακανονισμόν της οριστικής τιμής του προϊόντος, τον συντελούμενον εντός της διαχειριστικής περιόδου του αγοραστού της διανυομένης κατά τον χρόνον της παραλαβής, να εκδώση ηριθμημένον και θεωρημένον, ατελώς, υπό του Οικονομικού Εφόρου τριπλότυπον τιμολόγιον αγοράς, περιέχον τα εν παρ. 2 του άρθρ. 24 του Κ.Φ.Σ. αναφερόμενα στοιχεία και την οφειλομένην εισφοράν, τα δύο αντίτυπα του οποίου παραδίδονται εις τον πωλητήν και το τρίτον παραμένει εις το στέλεχος. Εάν ο διακανονισμός της οριστικής τιμής του  Σελ. 86(α) 324-020 παραληφθέντος προϊόντος ήθελε συντελεσθή μετά την λήξιν της διανυομένης κατά τον χρόνον της παραλαβής τούτου διαχειριστικής περιόδου του αγοραστού, το προϊόν θεωρείται ως αγορασθέν κατά την τελευταίαν ημέραν της περιόδου ταύτης με την τρέχουσαν τιμήν αγοράς αυτού, το δε σχετικόν τιμολόγιον εκδίδεται, το βραδύτερον, εντός δεκαημέρου από της λήξεως της περιόδου ταύτης με ημερομηνίαν όμως εκδόσεως την τελευταίαν ημέραν της περιόδου ταύτης. Εις τας περιπτώσεις ταύτας, εάν κατά τον οριστικόν διακανονισμόν της τιμής του γεωργικού προϊόντος ήθελε προκύψει επί πλέον ή επί έλαττον διαφορά μεταξύ της συμφωνηθείσης τιμής και της τρεχούσης τοιαύτης κατά την τελευταίαν ημέραν της διανυομένης κατά τον χρόνον της αρχικής παραλαβής του προϊόντος διαχειριστικής περιόδου του αγοραστού, εκδίδεται υπό τούτου, κατά περίπτωσιν, συμπληρωματικόν τριπλότυπον τιμολόγιον αγοράς ή ηριθμημένον και θεωρημένον, ατελώς, υπό του Οικονομικού Εφόρου τριπλότυπον πιστωτικόν σημείωμα, περιέχον τα στοιχεία του εκδότου, τα στοιχεία του πωλητού, το είδος, την ποιότητα και ποσότητα του αγορασθέντος γεωργικού προϊόντος, τον χρόνον της παραλαβής τούτου, τον αριθμόν και την χρονολογίαν του εκδοθέντος σχετικού τιμολογίου, την επί έλαττον διαφοράν τιμής, το συνολικόν ποσόν της προκυπτούσης επί έλαττον διαφοράς και την ημερομηνίαν της εκδόσεως. Τα του τρόπου και χρόνου υποβολής στοιχείων εις τον Οικονομικόν Έφορον και καταβολής της εισφοράς υπέρ Ο.Γ.Α.-Δήμων και Κοινοτήτων, της εισφοράς δακοκτονίας και του χαρτοσήμου, δια τα ως άνω εκδιδόμενα τιμολόγια και πιστωτικά σημειώματα, καθορίζονται κατά τα εν τη υπ' αριθ. Σ. 3721/7.3.1966 αποφάσει ημών και του Υπουργού Γεωργίας διαλαμβανόμενα. Η παρούσα δημοσιευθήτω δια της Εφημερίδος της Κυβερνήσεως. 27.Β.δ.15 Βιβλία και Φορολογικά Στοιχεία